13 beseer in Texas-skieterySkermgreep uit Twitter-video Minstens 13 persone is beseer toe skote Saterdag in die vroeë oggendure in Austin, Texas, gevuur is. Owerhede is nog steeds op soek na ŉ verdagte. Polisiebeamptes het gesê hulle het omstreeks 01:30 reageer op berigte van verskeie skote in Austin. “Dertien slagoffers het skietwonde opgedoen of is beseer en ŉ verdagte(s) is nog nie aangekeer nie,” lui ŉ verklaring van die stad se polisiedepartement. “Ons beamptes het baie vinnig reageer,’ het Joseph Chacon, tussentydse polisiehoof van Austin, tydens ŉ perskonferensie gesê. “Hulle kon dadelik talle van dié pasiënte help met behandeling wat hul lewens gered het.” Twee van die slagoffers is in ŉ kritieke toestand. Elf van die persone is stabiel. Die polisie sê hulle het ŉ beskrywing van die verdagte, maar dit is nog nie duidelik of meer as een persoon betrokke was nie. Hulle het ook gesê dit wil voorkom of die skietery ŉ geïsoleerde voorval was. Die ondersoek duur egter voort. Die skietery het plaasgevind in ‘n besige gebied met talle kroeë en restaurante.